CELEX: C2005/281/20
Language: da
Date: 2005-11-12 00:00:00
Title: Sag C-343/05: Sag anlagt den 19. september 2005 af Kommissionen for De Europæiske Fællesskaber mod Republikken Finland

12.11.2005   
            
            
               DA
            
            
               Den Europæiske Unions Tidende
            
            
               C 281/11
            
         Sag anlagt den 19. september 2005 af Kommissionen for De Europæiske Fællesskaber mod Republikken Finland
   (Sag C-343/05)
   (2005/C 281/20)
   Processprog: finsk
   Ved De Europæiske Fællesskabers Domstol er der den 19. september 2005 anlagt sag mod Republikken Finland af Kommissionen for De Europæiske Fællesskaber ved L. Pignataro Nolin og M. Huttunen, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               1)
            
            
               Det fastslås, at Republikken Finland har tilsidesat sine forpligtelser i henhold til traktaten og direktiv 2001/37/EF (1), idet
               den ikke har sikret, at Ålandsøerne i sin retsorden har gennemført artikel 8 a i direktiv 89/622/EF, der blev indsat ved direktiv 92/41/EF, og som nu er indeholdt i artikel 8 i direktiv 2001/37/EF
               og
               idet den ikke har sikret, at det i ovennævnte fællesskabsbestemmelser indeholdte forbud mod markedsføring af tobak, som indtages oralt, overholdes på skibe, der er registreret i Finland.
            
         
               2)
            
            
               Republikken Finland tilpligtes at afholde sagens omkostninger.
            
         Søgsmålsgrunde og væsentligste argumenter:
   Direktiv 92/41/EØF er anført i fortegnelsen i bilag II til direktiv 2001/37/EF og skulle derfor have været gennemført i national ret den 1. juli 1992. For så vidt angår Finland har tidspunktet for gennemførelse i national ret været Finlands tiltrædelse af EU den 1. januar 1995, selv om det må fastslås, at Finland i henhold til aftalen om Det Europæiske Økonomiske Samarbejdsområde allerede siden den 1. januar 1994 har været forpligtet til at overholde direktivet.
   
      (1)  Europa-Parlamentets og Rådets direktiv 2001/37/EF af 5.6.2001 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobaksvarer (EFT L 194 af 18.7.2001, s. 26).